දෙපිල අතර පැවැති පළමු විස්සයි20 තරගයෙන් කොදෙව් පිල ලකුණු 27ක ජයක් වාර්තා කළේය.බ්‍රිජ්ටවුන් හී පැවැති මේ තරගයේ පළමුව පන්දුවට පහරදුන් එංගලන්තය ඕවර 20 අවසානයේ කඩුලු 7ක් දැවී ලකුණු 152ක් රැස් කළ අතර ඕවර 18.5කදී කඩුලු 5ක් පමණක් දැවී ජයග්‍රාහී ඉලක්කය පසු කිරීමට කොදෙව් පිල සමත්විය.ඉනිමේ අවසන් මොහොතේ වේගවත් පිතිහරඹයක නිරත වූ ඩැරන් සැමී පන්දු 9කදී හතරේ පහර 2ක් සහ හයේ පහර 3ක් සමග නොදැවී ලකුණු 30ක් රැස් කරමින් සිය කණ්ඩායම ජයමාවතට යොමු කළේය.එංගලන්තය – 152/7 (ඕවර 20) ජොස් බට්ලර් 67, ඇලෙක්ස් හේල්ස් 40 ( ක්‍රිෂ්මර් සාන්තෝනී 21/4, ඩ්වේන් බ්‍රවෝ 34/2)කොදෙව් පිල – 155/5 (ඕවර 18.5) ක්‍රිස් ගේල් 36, ඩැරන් සැමී නොදැවී 30, ඩ්වේන් ස්මිත් 30, මාලන් සැමුවෙල්ස් 28 ( ටිම් බ්‍රෙස්නන් 51/2).